Die hoofdoel van die Menlo Gholf-Akademie (in kort die MGA) is tweeledig:
(1) om deur middel van internasionaal toonaangewende afrigting en fasiliteite, aan top junior gholfspelers asook enige leerder wat gholf as ‘n potensiële loopbaan sou oorweeg, die geleentheid te bied om hoë-vlak mededingende gholf te speel, maar ook
(2) om ‘n MENLOPARK-gholfgemeenskap te skep waar enige leerder, onderwyser, ouer of Menlo-Alumni die geleentheid het om gholf op ‘n sosiale basis te beoefen. Alle belangstellendes in die MENLOPARK-gemeenskap word genooi word om deel te word van die Menlo Gholf-Akademie.Die Menlo Gholf-Akademie is uniek vanweë die volgende kenmerke:• ‘n Plaaslike (‘in-huis’) gekontrakteerde PGA gholfafrigter.• Gespesialiseerde gholffasiliteite op die skoolterrein: Gekombineerde binne- en buitenshuise gholfsentrum; Buitespelarea: dryfspelnette, kortspelbaan en mini putt-putt baan.• Spesialis afrigtingsprogramme• Pretoria Country Club lidmaatskap vir alle MGA-spelers.• Kompeterende deelname aan gholftoernooie.• ‘n Akademiese program: ‘Gholf’ as sportkunde word as keusevak vir Graad 8- en Graad 9-leerders.• Laerskole afrigtingsprogramme.• Menlo-Gholfklub: lidmaatskap deur Alumni, ouers, onderwysers en leerders vir sosiale gholf.
Menlo Gholf-Akademie se afrigtingsfilosofie word gebaseer op die ontwikkeling van elke speler se unieke styl en sterk punte. Junior gholfspelers word geleer word om hulself, sowel as hul spel op die gholfbaan te bestuur. Die afrigting volg dus ‘n sespuntplan: 1. Gebruikmaking van tegnologie en moderne afrigtingstegnieke ten einde die tegniese aspekte van ‘n speler aan te spreek en te ontwikkel, bv. Flightscope, K-Vest en Aimpoint.2. Individuele vaardigheidsevaluasie en doelgemaakte oefenprogramme.3. Begeleide oefening vir die ontwikkeling en inoefening van kort- en langspelvaardighede.4. Gholfbaanbestuur.5. Gholfsielkunde/Emosionele intelligensie (Mental toughness). 6.Algemene- en gholf kondisionering.
Elke MGA-speler ondergaan ‘n evaluasie ten einde hulle vaardigheidsvlak en daarmee saam ‘n gepaste afrigtings- en oefenprogram te identifiseer.Die afrigtingsprogram akkommodeer laerskool leerders met verskillende speel vaardighede Die program maak ‘n onderskeid tussen drie sub-groepe: (i) Beginners: leerders met beperkte gholfkennis en wat graag wil begin gholf speel; (ii) Intermediêre spelers (‘Handi-cappers’): sosiale tot toernooi-vlak gholfspelers wat verder wil ontwikkel. (iii)Toernooi spelers: die groep is ontwerp vir die speller wat huidiglik klaar toernooie speel maar sy of haar spel to hulle volle potensiaal Die afrigtingsprogram sal ook ‘n 9-putjie begeleide baanspelafrigting insluit, 1 keer per maand.
Gholf as akademiese vak vir Graad 8 en Graad 9 behels: 1. Reëls, etiek en gedrag op en af van die gholfbaan.2. Geskiedenis van gholf.3. Sportwetenskap en die invloed op gholf. 4. Basiese sportsielkunde (toegepas op gholf). 5. Gholftoerusting en gholftoerustingtegnologie. 6. Basiese balvlug dinamika.
Ons gholfafrigter is Nico van Eeden.
· Nico van Eeden is volle gekwalifiseerde P.G.A. afrigter.
· Level 1 K-vest certified instructor
· Level 2 K-vest certified instructor (one of only two internationally based instructors)
2015-Afrigtingshoogtepunte van Nico van Eeden
· Vergesel die Special Olympic gholfspan na die die 2015 Special Olympic WêreldSpele, waar die gholfers 7 medaljes verower het.
· Brons medalje verower deur Heidi vd Berg by die 2015 Wereld Weermag-Kampioenskappe
· Adelle Beytell , Danielle du Toit en Heidi vd Berg se seleksie vir Gauteng-Noord vrouegholfspan
· Danielle du Toit se oorwinning by die 2015 Ackerman Kampioenskap
· Danielle du Toit se oorwinning by die 2015 Interprovinsiale Kampioenskappe
· Danielle du Toit se oorwinning by die 2015 Suid-Afrikaanse onder 16 Kampioenskappe
Gholf is absolut 'n skolesport!
Gholf, as ‘n volwaardig erkende skolesport, word hoofsaaklik gedurende die derde kwartaal by Die Hoërskool Menlopark gespeel.
Ons is deel van die Gauteng-Noord-skoleliga.
Die afgelope aantal jare speel nagenoeg ses van ons spanne in die liga. Die eerste en tweede span speel in die A-liga (voorgee 0-12) en twee spanne in die B-liga (voorgee 12-18).
Daar is ook ligawedstryde vir beginners. Graad 8’s speel in die ontwikkelingsliga en Die Hoërskool Menlopark het selfs die afgelope jare ‘n dogterspan of twee ook in die liga gehad.
Ligaspanne word suiwer op grond van voorgee gekies.
Die Hoërskool Menlopark het reeds talle provinsiale spelers opgelewer. Die skool beloon presteerders op gholfgebied met die toekenning van kleure en erekleure.
Ons is trots op Christoff Els wat in 2011 nasionale kleure vir skolegholf verwerf het en Danielle du Toit wat vanaf 2014 op nasionelae vlak skoonskip maak!
Menlo-Gholf bied aan elke gholfspeler by Die Hoërskool Menlopark ‘n goed georganiseerde en kompeterende gholfervaring.
Inligting sal later verskaf word
Menlo-Gholf in 2018
TuksSkole-reeks en geselekteerde prestige uitnodigingstoernooie.
Absolut Menlo Ryder cup (Jaarlikse prestigeuitnodigingstoernooi).
‘Race to Menlo Cup’ interne MGA-toernooi wat oor 4 kwartale beslis word.
Menlo-Gesinsbeker: drie-ledige kompetisie tussen leerders, ouers en onderwysers wat oor 4 kwartale beslis word.